  Анжелика Тихонова корреспондент Удмуртиысь Можга ёросысь Пычас черкогуртысь лыдӟетъюртын чиньыосын шӧдон книгаос лэсьтонъя «Я через книгу вижу мир» ӵектос йылпумъяськиз. Со улсын пиналъёс кык книга пӧрмытӥзы. Со сярысь ивортодэтъя «Удмуртия» агентстволэн корреспондентэзлы Пычасысь лыдӟетъюртэн кивалтӥсь Оксана Мокрушина вераз. Пычас школаысь куинетӥ классысь пиналъёс лыдъяськыны дышетӥсь «Весёлый счёт» но сюрес вылын мынон-ветлон куронъёсын тодматӥсь «Азбука ПДД» книгаос лэсьтӥзы. Соосты кылдытон бордын Оксана Мокрушинаен ӵош 2020-тӥ ар ӵоже ужазы. Солэн верамезъя, пиналъёслы ужзы туж яраз. Мон вандылӥ, соос вуризы. Соослы туж кельшиз. Табере ужмес азьланьтэммес возьмало. Соин вуоно арын выжыкылъёс лэсьтыны малпаськом. <…> Нырысь ик капчиоссэ, кылсярысь, «Теремок», «Репка» Оксана Мокрушина, Пычасысь лыдӟетъюртэн кивалтӥсьКивалтӥсьлэн кылъёсызъя, нырысь-валысь книгаосты ляб адӟись но адӟисьтэм пиналъёс понна шуыса лэсьтыны кутскизы вал, но соос шуген дышетскись пиналъёслы но тупалозы, чиньыоссэс ужатыны юрттозы.  Киын кутылон книгаос 7 фото Тодэ вайытом, Дэбесын Удмуртилэн картаезлэсь пазл лэсьтӥзы. Тегъёс: Дышетон Можга Удмуртия пиналъёс книгаос лыдетъюрт  